## Odluka o uvjetima pod kojima poduzeća i druge osobe mogu izvoz robe i usluga naplatiti u valuti koja se po pro- pisima druge zemlje ne može transferirati i o uvjetima držanja tih deviza u inozemstvu

### NN 55/1991 (25.10.1991.), Odluka o uvjetima pod kojima poduzeća i druge osobe mogu izvoz robe i usluga naplatiti u valuti koja se po pro- pisima druge zemlje ne može transferirati i o uvjetima držanja tih deviza u inozemstvu

# NARODNA BANKA HRVATSKE

Na temelju članka 37. stavka 3. i članka 48. Zakona o deviznom poslovanju
("Službeni list SFRJ", br. 66/85, 71/86, 3/88, 59/88 i 82/90)
i članka 1. i 7. Zakona o preuzimanju saveznih zakona iz oblasti financija
koji se u Republici Hrvatskoj primjenjuju kao Republički zakoni ("Narodne
novine", br. 53/91), Savjet Narodne banke Hrvatske donosi

## ODLUKU

### o uvjetima pod kojima poduzeća i druge osobe mogu izvoz robe i usluga naplatiti u valuti koja se po pro- pisima druge zemlje ne može transferirati i o uvjetima držanja tih deviza u inozemstvu

I.

Poduzeća, druge,pravne osobe sa sjedištem u Republici Hrvatskoj i fizičke
osobe s prebivalištem u Republici Hrvatskoj koje samostalno obavljaju privrednu
i drugu djelatnost osobnim radom odnosno osobnim radom i sredstvima u vlasništvu
građana, a prema zakonu nemaju status pravne osobe (u nastavku teksta "poduzeća")
mogu izvoz robe i usluga naplatiti u valuti koja se po propisima druge
zemlje ne može transferirati, ako je s tom zemljom sklopljen platni sporazum
o plaćanju u domicilnim - netransferabilnim valutama.

II.

Naplata izvoza robe i usluga prema točki I. ove odluke može se izvršiti
putem nerezidentskih računa koji se vode kod banaka zemlje s kojima je
sklopljen platni sporazum.

III.

Nerezidentske račune iz točke II. ove odluke kod stranih banaka mogu
otvarati banke ovlaštene za poslove s inozemstvom sa sjedištem u Republici
Hrvatskoj i poduzeća.

IV.

Banke ovlaštene za poslove s inozemstvom sa sjedištem u Republici Hrvatskoj
mogu otvarati račune iz točke III. ove odluke i držati lokalne - netransferabilne
devize kod stranih banaka, a poduzeća samo po posebnom odobrenju Narodne
banke Hrvatske, ako to poslovanje s inozemstvom zahtijeva i ako imaju veći
opseg poslovanja s plaćanjem u lokalnoj - netransferabilnoj valuti. Odobrenje
iz stavka 1. ove točke izdaje se na temelju zahtjeva poduzeća najduže za
jednu godinu.

V.

Potraživanja u domicilnim - netransferabilnim valutama kod stranih banaka
mogu se koristiti za plaćanje roba i usluga radi uvoza u Republiku Hrvatsku,
za prijenos na nerezidentski račun druge osobe, za kapitalna ulaganja u
skladu s propisima kojima se regulira ulaganje u inozemstvo i drugo.

VI.

Naplatu izvoza roba i usluga iz točke I. ove odluke poduzeća su dužna
ostvariti u rokovima propisanim za naplatu izvoza robe i usluga prema zakonu
kojim je reguliran rok naplate. Danom naplate smatra se dan kad je iznos
domicilne - netransferabilne valute odobren nerezidentskom računu kod strane
banke.

VII.

U odobrenju iz točke IV. ove odluke Narodna banka Hrvatske može utvrditi
rok u kojem poduzeće mora domicilnu - netransferabilnu valutu iskoristiti
za uvoz robe i usluga u Republiku Hrvatsku i za druge namjene iz točke
V. ove odluke, taj rok se raćuna od dana naplate.

VIII.

Ovlaštene banke i poduzeća dužna su Narodnoj banci Hrvatske dostaviti
izvještaje o prometu i s1anju domicilnih-netransferabilnih valuta na računima
kod stranih banaka.

IX.

Ova odluka stupa na snagu danom objave u "Narodnim novinama".

O. br. 34/91.

Zagreb, 19. listopada 1991.

Predsjednik Savjeta Narodne banke Hrvatske guverner Narodne
banke Hrvatske

**dr. Ante Čićin-Šain, v. r.**

Odluka, NN 55/1991-1527